b'\n_START_ARTICLE_\nDean \xc8\x99i Dan Caten\n_START_SECTION_\nTinere\xc8\x9bea \xc8\x99i cariera\n_START_PARAGRAPH_\nDean \xc8\x99i Dan Caten s-au n\xc4\x83scut \xc3\xaen 1964, \xc3\xaen Toronto, Ontario \xc8\x99i au crescut \xc3\xaen Willowdale. Ei sunt cei mai mici dintre cei nou\xc4\x83 copii ai familiei lor. Tat\xc4\x83l lor fiind dintr-un or\xc4\x83\xc8\x99el din apropiere de Sora, Italia. \xc3\x8en 1983, s-au mutat la New York pentru a studia moda la Parsons The New School of Design, dar au stat aici doar un semestru \xc8\x99i s-au \xc3\xaentors \xc3\xaenapoi \xc3\xaen Toronto. G\xc4\x83sirea unui sus\xc8\x9bin\xc4\x83tor financiar \xc3\xaen 1986, a f\xc4\x83cut posibil\xc4\x83 lansarea primei lor colec\xc8\x9bii womenswear semnat\xc4\x83, DEanDAN. \xc3\x8en 1988 au semnat cu casa de moda Ports International (\xc3\xaen prezent Ports 1961), ca directori de crea\xc8\x9bie, \xc3\xaen scopul de a aduce companiei mai mult\xc4\x83 elegan\xc8\x9b\xc4\x83 \xc8\x99i mai mult lux. Pentru a\xc8\x99-i umple timpul liber \xc8\x99i pentru a c\xc4\x83p\xc4\x83ta exeperien\xc8\x9b\xc4\x83, fra\xc8\x9bii Caten concepeau crea\xc8\x9bii \xc3\xaen acela\xc8\x99i timp \xc8\x99i pentru Tabi International. \xc3\x8en 1991, cei doi fra\xc8\x9bi s-au mutat la Milano, Italia, unde au lucrat ca designeri pentru casa de mod\xc4\x83 a lui Gianni Versace, \xc8\x99i denim marca Diesel, acesta din urm\xc4\x83 care le-a finan\xc8\x9bat \xc8\x99i a lansat marca lor Omonim. Au debutat \xc3\xaen lumea modei cu o colec\xc8\x9bie pentru b\xc4\x83rba\xc8\x9bi \xc3\xaen 1994, \xc8\x99i \xc3\xaen 2003, au lansat \xc8\x99i prima colec\xc8\x9bie pentru femei, dar \xc8\x99i prima de lenjerie intim\xc4\x83 pentru b\xc4\x83rba\xc8\x9bi.\n_START_SECTION_\nSpectacolele lor \xc3\xaen show-urile de mod\xc4\x83\n_START_PARAGRAPH_\nCei doi fra\xc8\x9bi sunt cunoscu\xc8\x9bi pentru crea\xc8\x9biile lor vestimentare dar \xc8\x99i pentru organizarea spectacolelor surprinz\xc4\x83toare ce au loc \xc3\xaen cadrul prezent\xc4\x83rilor de mod\xc4\x83. Proiectele \xc8\x99i crea\xc8\x9biile lor cuprind o gam\xc4\x83 larg\xc4\x83 de \xc8\x9binute vestimentare, parfumuri \xc8\x99i cosmetice, pentru femei \xc8\x99i b\xc4\x83rba\xc8\x9bi. Un spectacol de mare amploare a avut loc \xc3\xaen 2005,care a avut-o ca protagonist\xc4\x83 pe Christina Aguilera, \xc3\xaen finalul show-ului aceasta dezbr\xc4\x83c\xc3\xa2nd modele masculine de hainele lor. \xc3\x8en septembrie 2007, spectacolul de mod\xc4\x83 DSquared\xc2\xb2 ce a avut loc \xc3\xaen Milano, a fost prezentat de Rihanna, aceasta \xc8\x99i-a f\xc4\x83cut intrarea pe scen\xc4\x83 \xc3\xaentr-un muscle car american, urmat de o plimbare pe podiumul de mod\xc4\x83. \xc3\x8en ianuarie 2010, la prezentarea colec\xc8\x9biei de b\xc4\x83rba\xc8\x9bi DSquared\xc2\xb2 toamn\xc4\x83 / iarn\xc4\x83 2010 din Milano, a fost prezentat\xc4\x83 de Bill Kaulitz, care \xc8\x99i acesta a surprins prin intrarea sa din tavan \xc3\xaentr-un lift \xc3\xaen cu\xc8\x99c\xc4\x83 \xc3\xa0 la Rocky Horror Picture Show, urmat\xc4\x83 de o plimbare de catwalk. Bill Kaulitz a deschis \xc8\x99i tot el a \xc3\xaencheiat acest show. Crea\xc8\x9biile lor au fost purtate de c\xc4\x83tre Britney Spears, Madonna, solistul Tokio Hotel Bill Kaulitz, Justin Timberlake, Ricky Martin, Nicolas Cage, \xc8\x99i Lenny Kravitz. \xc3\x8en 2000-01, Madonna le-a cerut pentru a crea peste 150 de piese vestimentare pentru turneul ei Drowned World Tour 2001, dar \xc8\x99i pentru videoclipul "Don\'t Tell Me". DSquared\xc2\xb2 a fost, au mai lucrat de asemenea \xc8\x99i cu Britney Spears \xc3\xaen 2009, pentru turneul mondial The Circus Starring Britney Spears \xc8\x99i Tokio Hotel, \xc3\xaen turneul Welcome to Humanoid City. Dean \xc8\x99i Dan au fost prezen\xc8\x9bi \xc8\x99i \xc3\xaen show-ul cu specific, America Next Top Model \xc8\x99i au ap\xc4\x83rut \xc3\xaen videoclipul lui Fergie "Clumsy" \xc8\x99i The Black Eyed Peas "I Gotta Feeling". \xc3\x8en 2006, cei doi fra\xc8\x9bi au fost ale\xc8\x99i pentru a proiecta noi uniforme oficiale pentru echipa de fotbal Juventus. \xc3\x8en martie 2008, fra\xc8\x9bii Caten au semnat un acord brand-ul italian Marcolin, pentru noua colec\xc8\x9bie de ochelari de soare.\n_START_SECTION_\nMagazine Dsquared2\n_START_PARAGRAPH_\n\xc3\x8en iunie 2007, primul magazin DSquared\xc2\xb2 a fost deschis \xc3\xaen cartierul de mod\xc4\x83 din Milano. Mai apoi au deschis, de asemenea, la Atena, Capri, Istanbul, Kiev, Cannes, Singapore, Paris, Nicosia \xc8\x99i Hong Kong.\n_START_SECTION_\nPremii\n_START_PARAGRAPH_\nFra\xc8\x9bii Caten au primit \xc3\xaen 2003, premiul GQ Men of the Year Breakout Design Award. \xc3\x8en 2006, au ob\xc8\x9binut \xc8\x99i trofeul Golden Needle Award. La data de 16 iunie 2009, au fost anun\xc8\x9ba\xc8\x9bi c\xc4\x83 duo-ul va primi o stea pe Walk of Fame din Canada, \xc3\xaen Toronto. Ceremonia a avut loc la 12 septembrie 2009.\n_START_SECTION_\nVia\xc8\x9ba de radio \xc8\x99i televiziune\n_START_PARAGRAPH_\nFra\xc8\x9bii Caten g\xc4\x83zduiesc propriul program de radio numit Dean \xc8\x99i Dan On Air: Stil \xc3\xaen stereo. Spectacolul a \xc3\xaenceput s\xc4\x83 fie difuzat pe 05 mai pe canal BPM Sirius XM radio prin satelit \xc8\x99i ofer\xc4\x83 o varietate muzical\xc4\x83 (inclusiv coloane sonore de la prezent\xc4\x83rile de mod\xc4\x83 Dsquared\xc2\xb2), \xc3\xaempreun\xc4\x83 cu interviuri celebre, discu\xc8\x9bii politice \xc8\x99i desigur mod\xc4\x83. Fra\xc8\x9bii Caten co-g\xc4\x83zduit \xc8\x99i judecat Launch My Line, un reality show care a \xc3\xaenceput s\xc4\x83 fie difuzat \xc3\xaen decembrie 2009.'